section_heading: Baltimore / Capital / Washington Bullets (1972. – 1981.)
paragraph_text: Hayesova sjajna statistika u NBA finalu 1975. nije im pomogla da osvoje naslov, Washington je bio poražen od Golden State Warriorsa, kojeg je predvodio Rick Barry. Tri godine kasnije u NBA finalu 1978. Hayes osvaja jedini NBA naslov u karijeri. Ali ništa nije davalo do znanja da će Washington te godine osvojiti naslov. Regularni dio sezone završili su omjerom 44-38, što je bio treći omjer na Istoku. U prva dva kruga doigravanja prošli su Atlantu i San Antonio. U finalu Istoka čekaala ih je favorizirana Philadelphia 76ers predvođena Julisom Ervingom, Georgom McGinnisom, Darrylom Dawkinsonom, World B. Freejom i Dougom Collinsonom, ali Bulletsi su ih pobijedili u seriji 4-2. U NBA finalu ih je čekao Seattle. Sedma utakmica igrala se baš u Seattleu, gdje su Sonicsi pobijedili 22 utakmice zaredom. Sa 105:99 Washington usred Seattlea osvaja svoj prvi i jedini NBA naslov. Hayes je u finalu imao prosjek od 20.7 koševa i 11.9 skokova. Iduće godine Washington i Seattle opet igraju u NBA finalu, ali ovaj put je Seattle pobijedio u pet utakmica.